als_Latn dik_Latn sag_Latn
E trishtë/ Pi cigare e hedhura nga tjerët në rrugë, nuk kërkon asgjë por kur i afrohemi na habit (Foto)
Në rrugët e Tiranës nuk janë të paktë lypësat apo njerëzit në nevojë të cilët enden të pastrehe, të veshur keq dhe të kequshqyer.
Stafit Shqipëriaime sot i rastisi në rrugë ky zotëria që qëndronte kërrusur në pranë vendit të quajtur 9 katëshet në Tiranë. Na erdhi mjaft keq kur e shikuam në gjëndje të mjeruar duke kërkuar bishta cigaresh në rrugë që ti pinte por që nuk i kërkonte asnjë njeriu ndihmë.
U munduam ti flasim dhe ta pyesim qoftë dhe për emrin por na largohej, nga informacionet që kemi ky person në dimër flinte pranë tregut në rrugën 5 Maji i mbështjellë vetëm në kartona.
Njerëzit kalonin rrugës dhe e përbuznin, shpesh duke i penguar dhe mundësinë për të marrë bishtat e cigareve sepse ‘iu pengonte’ rrugën të pashpirtëve.
Ne si staf u munduam dhe i dhuruam një shishe ujë pak ushqim disa rroba dhe pak të holla. Nuk bënte zë, nuk tha asgjë e pyesnim dhe vetëm na largohej. Një tragjedi Migjeniane ndodh cdo ditë midis nesh o miq.
Ndihmoni sa të mundeni këdo që shikoni në rrugë, pasi përderisa e kanë zgjedhur këtë rrugë, nuk na e kanë me borxh ti keqtrajtojmë. Nqs keni mundësi ndihmojeni, por mos e përbuzni.
als_Latn als_Latn als_Latn als_Latn als_Latn als_Latn als_Latn